ΑΠΟΦΑΣΕΙΣ
Αριθμ. 864
Έγκριση Εσωτερικού Κανονισμού Λειτουργίας της
Μονάδας Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανά-
γκες (Μ.Ι.Π.Α.Α.Ε.Α.) του Πανεπιστημίου Κρήτης.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
Α. Τις διατάξεις:
1. Της παρ. 4 του άρθρου 16, το άρθρο 209 και την
περ. ε’ της παρ. 2 του άρθρου 220 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α’ 141),
2. του Κεφαλαίου ΙΑ’ «Ψηφιακή Διαφάνεια - Πρόγραμμα Διαύγεια» (άρθρα 75-83) του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184),
3. των άρθρων 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές δι-
ατάξεις» (Α’ 131),
4. του ν.δ. 87/1973 «Περί ιδρύσεως Πανεπιστημίων εις Θράκην και εις Κρήτην» (Α’ 159), όπως τροπο-
ποιήθηκε, συμπληρώθηκε και ισχύει με τις διατάξεις
του ν.δ. 114/1974 (Α’ 310), του ν. 259/1976 (Α’ 25), του
π.δ. 296/1973 «Περί καθορισμού του τίτλου και της έδρας
του εν Κρήτη ιδρυθέντος Πανεπιστημίου» (Α’ 239), καθώς
και τη λοιπή νομοθεσία περί ιδρύσεως και μετονομασίας
των ακαδημαϊκών μονάδων του Πανεπιστημίου Κρήτης.
Β. Τα έγγραφα και στοιχεία:
1. Την υπ’ αρ. 7872/12.04.2024 διαπιστωτική πράξη του
Πρύτανη του Ιδρύματος «Εκλογή Πρύτανη και ορισμός
τεσσάρων (4) Αντιπρυτάνεων του Πανεπιστημίου Κρήτης» με τετραετή θητεία από 01.09.2024 έως 31.08.2028»
(Υ.Ο.Δ.Δ. 377 - Διόρθωση Σφάλματος Υ.Ο.Δ.Δ. 411).
2. Την υπ’ αρ. 20123/24.09.2024 (ΑΔΑ: 9Δ9Τ469Β7Γ0M7) πράξη συγκρότησης της Συγκλήτου του Πανε-
πιστημίου Κρήτης για το ακαδημαϊκό έτος 2024-2025,
όπως τροποποιήθηκε με την υπ’ αρ. 22211/16.10.2024
(ΑΔΑ: 6ΡΒΤ469Β7Γ-ΔΒ9) πράξη.
3. Την υπ’ αρ. 9988/16.05.2024 απόφαση του Πρυτανικού Συμβουλίου του Πανεπιστημίου Κρήτης (λειτουρ-
γούντος ως Συμβουλίου Διοίκησης) «Σύσταση Μονάδας
Ισότιμης Πρόσβασης ατόμων με αναπηρία και ατόμων
με ειδικές εκπαιδευτικές ανάγκες του Πανεπιστημίου
Κρήτης» (Β’ 2869).
4. Την υπό στοιχεία 7η/20.11.2024, θέμα Διοικητικά 1ο
απόφαση του Συμβουλίου Διοίκησης του Πανεπιστημίου
Κρήτης «Ανασυγκρότηση της Επιτροπής Ισότιμης Πρόσβασης Ατόμων με Αναπηρία και ατόμων με ειδικές εκ-
παιδευτικές ανάγκες του Πανεπιστημίου Κρήτης» (ΑΔΑ:
Ψ3Δ5469Β7Γ-ΗΦΩ).
5. Το σχέδιο Εσωτερικού Κανονισμού Λειτουργίας Μονάδας Ισότιμης Πρόσβασης ατόμων με αναπηρία και
ατόμων με ειδικές εκπαιδευτικές ανάγκες (Μ.Ι.Π.Α.Α.Ε.Α.)
του Πανεπιστημίου Κρήτης.
6. Τα πρακτικά της υπό στοιχεία 526ης/19.12.2024 συνεδρίασης της Συγκλήτου του Πανεπιστημίου Κρήτης
για το παρόν θέμα.
7. Το γεγονός ότι από την εφαρμογή των διατάξεων
της παρούσας απόφασης δεν προκαλείται δαπάνη εις
βάρος του κρατικού προϋπολογισμού.
8. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Εγκρίνει τον Εσωτερικό Κανονισμό Λειτουργίας της
Μονάδας Ισότιμης Πρόσβασης ατόμων με αναπηρία και
ατόμων με ειδικές εκπαιδευτικές ανάγκες (Μ.Ι.Π.Α.Α.Ε.Α.)
του Πανεπιστημίου Κρήτης, ως εξής:
Εσωτερικός Κανονισμός Λειτουργίας
της Μονάδας Ισότιμης Πρόσβασης
ατόμων με αναπηρία και ατόμων με ειδικές
εκπαιδευτικές ανάγκες (Μ.Ι.Π.Α.Α.Ε.Α.)
του Πανεπιστημίου Κρήτης
Άρθρο 1
Αποστολή - Αρμοδιότητες-Επιμέρους στόχοι
1.1. Η Μονάδα Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες (εφε-
ξής Μ.Ι.Π.Α.Α.Ε.Α.) έχει ως αποστολή της να εξασφαλίσει
την πλήρη συμμετοχή των μελών της πανεπιστημιακής
κοινότητας, που είναι άτομα με αναπηρία και άτομα με
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
7 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 423
07.02.2025 20:17:08
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 423/07.02.2025
ειδικές εκπαιδευτικές ανάγκες στο σύνολο των εκπαιδευτικών, ερευνητικών και διοικητικών δραστηριοτήτων
που διεξάγονται στο Πανεπιστήμιο Κρήτης. Η ονομασία
της Μονάδας Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες στην
αγγλική γλώσσα ορίζεται ως «Accessibility Center for
individuals with disabilities at the University of Crete».
1.2. Η Μονάδα Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες
(Μ.Ι.Π.Α.Α.Ε.Α.) ασκεί τις αρμοδιότητες και τους επιμέρους
στόχους που ορίζονται στο άρθρο 209 του ν. 4957/2022
και στην υπ’ αρ. 9988/16-5-24 (Β’ 2869) απόφαση του
Πρυτανικού Συμβουλίου του Πανεπιστημίου Κρήτης περί
σύστασης της Μονάδας Ισότιμης Πρόσβασης ατόμων με
αναπηρία και ατόμων με ειδικές εκπαιδευτικές ανάγκες
στο Πανεπιστήμιο Κρήτης και συγκεκριμένα:
1.2.1. Την υλοποίηση του Σχεδίου Ισότιμης Πρόσβασης
του Πανεπιστημίου Κρήτης,
1.2.2. την υποστήριξη της Επιτροπής Ισότιμης Πρόσβασης του άρθρου 220 του ν. 4957/2022, όπως έχει
τροποποιηθεί και ισχύει, κατά την άσκηση των αρμοδιοτήτων της,
1.2.3. την παρακολούθηση της εθνικής και ευρωπαϊκής
νομοθεσίας και της στρατηγικής για τα δικαιώματα των
ατόμων με αναπηρία,
1.2.4. την υποστήριξη της πρόσβασης στην εκπαιδευτική διαδικασία, ιδίως με κατάλληλα προσβάσιμα συγ-
γράμματα, εκπαιδευτικό υλικό και διερμηνεία,
1.2.5 την υποστήριξη εναλλακτικών μεθόδων εξέτασης των φοιτητών με αναπηρία και των φοιτητών με
ειδικές εκπαιδευτικές ανάγκες, ανάλογα με τις ανάγκες
και τις εκπαιδευτικές δυνατότητές τους,
1.2.6 την παροχή ατομικών υποστηρικτικών τεχνολογιών πληροφορικής και τη διευκόλυνση της ηλεκτρονικής
προσβασιμότητας,
1.2.7. την υποστήριξη των ατόμων με αναπηρία και
των ατόμων με ειδικές εκπαιδευτικές ανάγκες στη συμμετοχή τους στην έρευνα, σε έργα/προγράμματα που
διεξάγονται μέσω του Ειδικού Λογαριασμού Κονδυλίων
Έρευνας (Ε.Λ.Κ.Ε.), συνέδρια και ημερίδες, συνεδριάσεις
οργάνων, φοιτητικές συνελεύσεις, καλλιτεχνικές και
αθλητικές δραστηριότητες,
1.2.8. τη διασφάλιση της ηλεκτρονικής επικοινωνίας για
την επίλυση διοικητικών θεμάτων των ατόμων με αναπηρία και των ατόμων με ειδικές εκπαιδευτικές ανάγκες,
1.2.9. τη διασφάλιση και τη διευκόλυνση της φυσικής
πρόσβασης των ατόμων με αναπηρία, ιδίως με την παροχή υπηρεσίας μεταφοράς και συνοδείας,
1.2.10. την ψυχοσυναισθηματική υποστήριξη και καθοδήγηση των ατόμων με αναπηρία και των ατόμων
με ειδικές εκπαιδευτικές ανάγκες, σε συνεργασία με το
Κέντρο Ψυχολογικής και Συμβουλευτικής Υποστήριξης
του Πανεπιστημίου Κρήτης,
1.2.11. τη συνεργασία με τους Συμβούλους Εκπαίδευσης για την υποστήριξη των φοιτητών με αναπηρία και
ειδικές εκπαιδευτικές ανάγκες,
1.2.12. την τήρηση στατιστικών στοιχείων σχετικών
με την αναπηρία και την προσβασιμότητα υποδομών
και υπηρεσιών του Ιδρύματος,
1.2.13. την άσκηση κάθε αρμοδιότητας που καθορίζεται στον Οργανισμό του Πανεπιστημίου Κρήτης και
σχετίζεται με το αντικείμενο της Μονάδας Ισότιμης
Πρόσβασης.
Η Μ.Ι.Π.Α.Α.Ε.Α. αποτελεί Επιμέρους Σημείο Αναφοράς του Πανεπιστημίου Κρήτης για την παρακολούθηση
της εφαρμογής των σχετικών προβλέψεων της Σύμβασης των Ηνωμένων Εθνών για τα δικαιώματα των ατό-
μων με αναπηρία και τη σύνταξη και την υποβολή στο
Υπουργείο Παιδείας και Θρησκευμάτων, που αποτελεί
το Σημείο Αναφοράς του άρθρου 71 του ν. 4488/2017
(Α’ 137), όπως έχει τροποποιηθεί και ισχύει, των προτάσεων και νομοθετικών ρυθμίσεων βέλτιστης εφαρμογής
της Σύμβασης στα ΑΕΙ και ετήσιας έκθεσης προόδου και
τη διενέργεια διαβούλευσης με τα μέλη με αναπηρία
της ακαδημαϊκής κοινότητας για τα παραπάνω θέματα.
1.3. Επιμέρους στόχοι στους οποίους εξειδικεύεται η
ανωτέρω αποστολή της Μ.Ι.Π.Α.Α.Ε.Α. οι οποίοι επιδιώκονται στο πλαίσιο των αρμοδιοτήτων της όπως ορίζονται
από το νόμο και την υπ’ αρ. 9988/16-5-24 (Β’ 2869) απόφαση του Πρυτανικού Συμβουλίου του Πανεπιστημίου
Κρήτης, είναι οι ακόλουθοι:
1.3.1. Η ενίσχυση της ακαδημαϊκής και ηλεκτρονικής
προσβασιμότητας, καθώς και της βιώσιμης κινητικότητας στο Πανεπιστήμιο Κρήτης,
1.3.2. η αξιολόγηση των αναγκών προσβασιμότητας
στο Πανεπιστήμιο Κρήτης για άτομα με αναπηρία ή/και
ειδικές εκπαιδευτικές ανάγκες,
1.3.3. η υποστήριξη των μελών της φοιτητικής κοινότητας του Πανεπιστημίου Κρήτης με αναπηρία ή/και
ειδικές εκπαιδευτικές ανάγκες με στόχο την ενίσχυση
της προσβασιμότητάς τους,
1.3.4. η ευαισθητοποίηση και υποστήριξη του διδακτικού και διοικητικού προσωπικού του Πανεπιστημίου
Κρήτης σε ζητήματα προσβασιμότητας των ατόμων με
αναπηρία ή/και ειδικές εκπαιδευτικές ανάγκες.
1.4. Η Μ.Ι.Π.Α.Α.Ε.Α. προσφέρει τις υπηρεσίες της στα
μέλη της πανεπιστημιακής κοινότητας του Πανεπιστημίου Κρήτης καθώς και σε ενδιαφερόμενα μέλη του εξω-
τερικού κοινού, υπό την προϋπόθεση ότι διαθέτει τους
απαραίτητους οικονομικούς και ανθρώπινους πόρους.
1.5. Η Μ.Ι.Π.Α.Α.Ε.Α. διαθέτει δικτυακό τόπο (website)
στην ηλεκτρονική διεύθυνση prosvasi.uoc.gr όπου δημοσιεύεται το σύνολο των πληροφοριών που αφορούν
τη λειτουργία της και τις παρεχόμενες υπηρεσίες. Οι
βασικότερες πληροφορίες και υπηρεσίες της Μονάδας
δημοσιεύονται και στην αγγλική έκδοση του δικτυακού
της τόπου.
Άρθρο 2
Επιτροπή Ισότιμης Πρόσβασης ατόμων
με αναπηρία και ατόμων με ειδικές
εκπαιδευτικές ανάγκες
2.1. Η Επιτροπή Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες είναι
εννεαμελής και αποτελείται από πέντε (5) μέλη Διδακτικού Ερευνητικού Προσωπικού (Δ.Ε.Π.), τα οποία προέρ-
χονται, κατά το δυνατόν, από διαφορετικές σχολές του
Πανεπιστημίου Κρήτης και κατά προτίμηση είναι άτομα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 423/07.02.2025
με αναπηρία ή άτομα που διαθέτουν σχετική εξειδίκευση
ή πείρα σε θέματα ισότιμης πρόσβασης των ατόμων με
αναπηρία και των ατόμων με ειδικές εκπαιδευτικές ανάγκες, τον προϊστάμενο της Μ.Ι.Π.Α.Α.Ε.Α., τον προϊστάμε-
νο της Διεύθυνσης Τεχνικών Έργων του Πανεπιστημίου
Κρήτης, έναν (1) εκπρόσωπο των φοιτητών, κατά προτίμηση φοιτητή/τρια με αναπηρία, και τον επικεφαλής
του Κέντρου Υποστήριξης Διδασκαλίας και Μάθησης
του Πανεπιστημίου Κρήτης.
2.2. Πρόεδρος της Επιτροπής ορίζεται ένα (1) μέλος εκ
των πέντε (5) μελών Διδακτικού Ερευνητικού Προσωπικού (Δ.Ε.Π.) και ασκεί τις αρμοδιότητες όπως καθορίζο-
νται κατωτέρω στο άρθρο 3 του παρόντος.
2.3. Λόγω του σημαντικού ρόλου που διαδραματίζει
η συγκεκριμένη Επιτροπή στην επίτευξη της αποστολής και των επιμέρους στόχων της Μονάδας Ισότιμης
Πρόσβασης ατόμων με αναπηρία και ατόμων με ειδικές
εκπαιδευτικές ανάγκες (Μ.Ι.Π.Α.Α.Ε.Α.) του Πανεπιστημίου, ο εκπρόσωπος των φοιτητών, κατά προτίμηση φοι-
τητής/τρια με αναπηρία, δύναται να ορίζεται, σε κάθε
περίπτωση, με την απόφαση συγκρότησης της εν λόγω
Επιτροπής από το Συμβούλιο Διοίκησης του Πανεπιστημίου, κατόπιν σχετικής σχετική πρότασης/γνώμης του
Πρύτανη ή του/της αρμοδίου/αρμόδιας ανά περίπτωση
Αντιπρυτάνεως.
2.4. Ο ρόλος της Επιτροπής είναι συμβουλευτικός και
εισηγητικός προς τις Πρυτανικές αρχές και κάθε άλλο αρμόδιο όργανο του Πανεπιστημίου Κρήτης σε ζητήματα
προσβασιμότητας των ατόμων με αναπηρία ή και ειδικές
εκπαιδευτικές ανάγκες που αφορούν την επίτευξη της
ισότιμης πρόσβασης στο Πανεπιστήμιο Κρήτης. Οι αρμοδιότητες της Επιτροπής ορίζονται στο άρθρο 220 του
ν. 4957/2022, όπως έχει τροποποιηθεί και ισχύει.
Άρθρο 3
Διοικητική Οργάνωση
3.1. Η Μονάδα Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες
(Μ.Ι.Π.Α.Α.Ε.Α.) αποτελεί υπηρεσία του Πανεπιστημίου
Κρήτης και σε επίπεδο οργανωτικής δομής, αντιστοιχεί
σε Αυτοτελές Τμήμα υπαγόμενο απευθείας στον Πρύτανη με έδρα την Πανεπιστημιούπολη Ηρακλείου, ενώ
Γραφείο της Μονάδας λειτουργεί και στην Πανεπιστημιούπολη Ρεθύμνου.
3.2. Στην Μ.Ι.Π.Α.Α.Ε.Α. προΐσταται υπάλληλος (μόνιμος
ή Ι.Δ.Α.Χ.) του Πανεπιστημίου Κρήτης, ο οποίος ορίζεται
με απόφαση του Πρύτανη του Ιδρύματος, βάσει της κείμενης νομοθεσίας, μέχρι την ολοκλήρωση των διαδικα-
σιών κρίσης και επιλογής Προϊσταμένων, σύμφωνα με
το άρθρο 86 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.
(ν. 3528/2007, Α’ 26).
3.3. Ο/Η Πρόεδρος της Επιτροπής Ισότιμης Πρόσβασης ατόμων με αναπηρία και ατόμων με ειδικές εκπαι-
δευτικές ανάγκες ασκεί τις ακόλουθες αρμοδιότητες:
3.3.1. Ορίζεται ως Επιστημονικά Υπεύθυνος/η έναντι
του ΕΛΚΕ για την υλοποίηση έργων ή προγραμμάτων της
Μονάδας, σύμφωνα με το άρθρο 234 του ν. 4957/2022,
όπως ισχύει, και ασκεί τις αντίστοιχες αρμοδιότητες,
3.3.2. εισηγείται σε συνεργασία με τον Πρύτανη ή τον/
την αρμόδιο/α ανά περίπτωση Αντιπρύτανη του Πανεπιστημίου Κρήτης τον ετήσιο προϋπολογισμό της Μονά-
δας και παρακολουθεί την εκτέλεσή του, σε συνεργασία
με τον/την Προϊστάμενο/Προϊσταμένη της Μονάδας,
3.3.3. εποπτεύει και συντονίζει την επιστημονική εργασία της Επιτροπής και της Μονάδας και εισηγείται προ-
γράμματα και δράσεις συνεχιζόμενης μετεκπαίδευσης
των στελεχών της Μονάδας,
3.3.4. υπογράφει τα πάσης φύσεως εξερχόμενα έγγραφα της Μονάδας προς άλλες διοικητικές δομές και υπη-
ρεσίες του Πανεπιστημίου Κρήτης και συνεργάζεται με
τον/την Προϊστάμενο για την επίλυση προβλημάτων και
ζητημάτων που αφορούν τη διοικητική λειτουργία της,
3.3.5. ασκεί οποιαδήποτε άλλη αρμοδιότητα, η οποία
θα του ανατεθεί από τον Πρύτανη ή τον/την αρμόδιο/α
ανά περίπτωση Αντιπρύτανη του Πανεπιστημίου Κρήτης.
3.4. Ο/Η Προϊστάμενος της Μονάδας Ισότιμης Πρόσβασης ατόμων με αναπηρία και ατόμων με ειδικές εκ-
παιδευτικές ανάγκες, ασκεί τις ακόλουθες αρμοδιότητες,
3.4.1. έχει την διοικητική ευθύνη λειτουργίας της Μονάδας και ενημερώνει τον Πρύτανη ή τον/την αρμόδιο/α
ανά περίπτωση Αντιπρύτανη και τα όργανα διοίκησης
του Πανεπιστημίου Κρήτης για τη λειτουργία της Μονάδας και για ζητήματα που ανακύπτουν,
3.4.2. εισηγείται παρεμβάσεις και δράσεις στήριξης
των ατόμων με αναπηρία ή και ειδικές εκπαιδευτικές
ανάγκες της πανεπιστημιακής κοινότητας του Πανεπιστημίου Κρήτης σε συνεργασία με την Επιτροπή Ισότιμης
Πρόσβασης Ατόμων με αναπηρία και ατόμων με ειδικές
εκπαιδευτικές ανάγκες αλλά και θέματα λειτουργίας και
συνεργασίας της Μονάδας,
3.4.3. αναθέτει στο προσωπικό της Μονάδας αρμοδιότητες και αξιολογεί σε τακτά χρονικά διαστήματα το
διοικητικό έργο της Μονάδας,
3.4.4. εισηγείται τη συμμετοχή των μελών του προσωπικού της Μονάδας σε προγράμματα, δράσεις, σεμινάρια
επιμόρφωσης και κατάρτισης κ.λπ.,
3.4.5. προγραμματίζει σε ετήσια βάση μαζί με τα μέλη
της Μονάδας τις δράσεις ενημέρωσης και ευαισθητοποίησης της πανεπιστημιακής κοινότητας,
3.4.6. συντάσσει σε συνεργασία με τα μέλη της Μονάδας τον ετήσιο απολογισμό δραστηριοτήτων της Μο-
νάδας και τον υποβάλει προς έγκριση στον Πρύτανη ή
στον αρμόδιο/α ανά περίπτωση Αντιπρύτανη,
3.4.6. επιμελείται μαζί με το προσωπικό της Μονάδας
τον ετήσιο οικονομικό προγραμματισμό της Μονάδας,
3.4.7. εποπτεύει την τήρηση του Κανονισμού Προστασίας Δεδομένων Προσωπικού Χαρακτήρα και τη γενικό-
τερη αρχειοθέτηση των περιστατικών,
3.4.8 παρακολουθεί, ελέγχει, εποπτεύει και αξιολογεί
το πάσης φύσεως προσωπικό που απασχολείται στην
Μονάδα, σύμφωνα με την κείμενη νομοθεσία.
Άρθρο 4
Προσωπικό
4.1. Η Μ.Ι.Π.Α.Α.Ε.Α. στελεχώνεται κατά προτεραιότητα
από επιστημονικό προσωπικό με εμπειρία σε ζητήματα
φυσικής προσβασιμότητας, ψηφιακής προσβασιμότητας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 423/07.02.2025
και αναπηρίας, άλλως με προσωπικό που εκπαιδεύεται
καταλλήλως στα ως άνω ζητήματα.
4.2. Οι ανθρώπινοι πόροι που είναι αναγκαίοι για την
αποτελεσματική λειτουργία της Μ.Ι.Π.Α.Α.Ε.Α. εξαρτώνται από το μέγεθος και τη φύση της Μονάδας, αλλά
και από τις άλλες ανάγκες σε υπηρεσίες και δομές, όπως
αυτές διαμορφώνονται από την εθνική και κοινοτική νομοθεσία σε θέματα αναπηρίας και συμπερίληψης.
Οι υπηρεσίες της Μονάδας, τα προγράμματα και οι
δράσεις της επηρεάζονται από τις ανάγκες προσβασιμότητας, οι οποίες διαρκώς επαναπροσδιορίζονται από
τον πληθυσμό και τη φύση των δυσκολιών των ατόμων
με αναπηρία και ειδικές εκπαιδευτικές ανάγκες του Πανεπιστημίου Κρήτης.
Κατά συνέπεια, είναι αναγκαίο να επανεξετάζεται σε
τακτά διαστήματα ο αριθμός του απασχολούμενου προσωπικού, σε αναλογία με:
- Τις μεταβολές στη νομοθεσία που επηρεάζουν τις
εγγραφές και κατά συνέπεια τις ανάγκες των ατόμων
με αναπηρία και των ατόμων με ειδικές εκπαιδευτικές
ανάγκες του Πανεπιστημίου Κρήτης,
- τις αναγκαίες ειδικότητες προσωπικού, έτσι ώστε να
διασφαλίζεται η επιτυχία των δράσεων της Μονάδας.
4.3. Το προσωπικό της Μονάδας:
α) Ανήκει σε αντίστοιχους επαγγελματικούς οργανισμούς και να συμμετέχει σ’ αυτούς, εφόσον πρόκειται για
επιστημονικό προσωπικό συγκεκριμένων ειδικοτήτων
(λ.χ. Κοινωνικοί Λειτουργοί, Ψυχολόγοι, Ειδικοί Παιδαγωγοί κ.ά.),
β) παρακολουθεί συζητήσεις, ημερίδες και σεμινάρια
στο χώρο του πανεπιστημίου, καθώς και άλλες τοπικές
και εθνικές συναντήσεις, αναφορικά με τα δικαιώματα
των ατόμων με αναπηρία και γενικότερα σε θέματα προσβασιμότητας και συμπερίληψης,
γ) ενθαρρύνεται να συμμετέχει σε δραστηριότητες της
κοινότητας σχετικές με το πεδίο δράσης της Μονάδας.
4.4. Η Μονάδα πρέπει να διατηρεί ένα σταθερό πρόγραμμα επιμόρφωσης σε θέματα που άπτονται των
αρμοδιοτήτων της και τα νέα μέλη του προσωπικού θα
πρέπει να έχουν την ευκαιρία για συνεχή εκπαίδευση
και κατάρτιση.
Είναι απαραίτητο να δίδεται επιπρόσθετη ενδο-υπηρεσιακή εκπαίδευση για όλα τα μέλη του προσωπικού,
η οποία περικλείει δραστηριότητες όπως είναι η παρουσίαση και συζήτηση περιστατικών, η διερεύνηση δυσκο-
λιών προσβασιμότητας κ.λπ.
4.5. Το γραφείο διοικητικής υποστήριξης πρέπει να
είναι επαρκές, για να αναλάβει την ευθύνη για όλα τα καθήκοντα υποδοχής, παρακολούθησης και καταχώρησης
των αιτημάτων, ατομικών ραντεβού και ομαδικών δράσεων, στατιστικών στοιχείων, κ.λπ., που είναι αναγκαία
για την αποτελεσματική και την ομαλή λειτουργία της
Μ.Ι.Π.Α.Α.Ε.Α..
Άρθρο 5
Κτιριακή και τεχνική υποδομή
5.1. Η Μονάδα Ισότιμης Πρόσβασης ατόμων με
αναπηρία και ατόμων με ειδικές εκπαιδευτικές ανάγκες (Μ.Ι.Π.Α.Α.Ε.Α.) πρέπει να βρίσκεται σε κτιριακό
συγκρότημα που διαθέτει φυσική προσβασιμότητα
κατάλληλη για άτομα με αναπηρία κινητική ή αισθητηριακή. Διαθέτει χώρο υποδοχής για την άνετη αναμονή
των εξυπηρετούμενων, ειδικό χώρο ηχομονωμένο για
τη λήψη ατομικού ιστορικού και για ατομικές συνεδρίες
καθώς και χώρο για ομαδικές δράσεις και συναντήσεις
συνεργασίας.
5.2. H Μονάδα πρέπει επίσης να διαθέτει:
- Ερμάρια με κλειδαριά για τα φυσικά αρχεία των εξυπηρετούμενων,
- επιστημονική βιβλιοθήκη, η οποία θα περιλαμβάνει
περιοδικά και βιβλία, σε θέματα αναπηρίας και θέματα
που αφορούν ειδικές εκπαιδευτικές ανάγκες,
- τον απαιτούμενο διοικητικό εξοπλισμό {τηλέφωνα,
πρόσβαση σε Η/Υ, σε τεχνολογία ηχητικής ή/και οπτικής
(video) καταγραφής, αρχεία, κ.λπ.},
- τεχνολογία που θα υποστηρίζει και θα διευκολύνει
την τήρηση κρυπτογραφημένων ψηφιακών αρχείων και
εφαρμογών.
Άρθρο 6
Εγγραφή στη Μονάδα
6.1. Η εγγραφή στο Μητρώο της Μονάδας Ισότιμης
Πρόσβασης ατόμων με αναπηρία και ατόμων με ειδικές
εκπαιδευτικές ανάγκες (Μ.Ι.Π.Α.Α.Ε.Α.), γίνεται είτε με φυσική παρουσία στο χώρο λειτουργίας της Μονάδας, είτε
με μήνυμα ηλεκτρονικού ταχυδρομείου. Πληροφορίες
για τη διαδικασία, τις προϋποθέσεις και τις πιθανές προθεσμίες εγγραφών περιγράφονται αναλυτικά στο δικτυ-
ακό τόπο της Μ.Ι.Π.Α.Α.Ε.Α. του Πανεπιστημίου Κρήτης.
6.2. Η Μ.Ι.Π.Α.Α.Ε.Α. ενημερώνει τα μέλη της πανεπιστημιακής κοινότητας με αναπηρία ή/και ειδικές εκπαι-
δευτικές ανάγκες κατά την εγγραφή τους στη Μονάδα
ότι, ως προς το χρονικό διάστημα για το οποίο εξυπηρετούνται, θα τους ζητηθεί να συναινέσουν:
- Στην άμεση και απρόσκοπτη δια ζώσης, τηλεφωνική και ηλεκτρονική επικοινωνία με τη Μονάδα, η οποία
κρίνεται απαραίτητη για την καταγραφή τυχόν προβλημάτων και την κάλυψη των παρουσιαζόμενων αναγκών
τους,
-για την αξιοποίηση των προσωπικών δεδομένων που
προσκομίζουν αποκλειστικά για σκοπούς εξατομίκευσης
των υπηρεσιών της Μονάδας στις ανάγκες του/της εξυπηρετούμενου/ης και πιστοποίησης ή βελτίωσης των
υπηρεσιών αυτών,
-στον σχεδιασμό και αποστολή στο διδακτικό ή διοικητικό προσωπικό εξατομικευμένου πλάνου αναγκών,
με τη σύμφωνη γνώμη τους,
-στην αποκλειστική επικοινωνία των ίδιων, ως αυτό-εκπροσωπούμενων ενηλίκων ατόμων με τη Μ.Ι.Π.Α.Α.Ε.Α.,
τηλεφωνικά, εξ αποστάσεως ή δια ζώσης. Γονείς και κηδεμόνες ή άλλα άτομα δεν απευθύνονται στηΜ.Ι.Π.Α.Α.Ε.Α.
εκ μέρους του φοιτητή ή της φοιτήτριας, με εξαίρεση
τις περιπτώσεις κατά τις οποίες διά νόμου έχει οριστεί
άλλος εκπρόσωπος για τον φοιτητή ή τη φοιτήτρια με
αναπηρία και/ή ειδικές εκπαιδευτικές ανάγκες,
- στην δυνατότητα επικοινωνίας τηςΜ.Ι.Π.Α.Α.Ε.Α. με
επαγγελματίες εκτός Πανεπιστημίου Κρήτης, οι οποίοι
υποστηρίζουν τυχόν τον/την εξυπηρετούμενο/η, μόνον
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 423/07.02.2025
εφόσον ο ίδιος/η ίδια έχει παραχωρήσει άδεια κατά την
εγγραφή του/ης,
- στην αποδοχή ότι η διαθεσιμότητα και το εύρος των
παρεχόμενων υπηρεσιών εξαρτάται από την αντίστοιχη
διαθεσιμότητα (αριθμό και ειδικότητες) του κατάλληλου
προσωπικού.
Για τα προαναφερόμενα και τυχόν επιμέρους εξειδικεύσεις τους καθώς και για τους λοιπούς όρους παροχής
υπηρεσιών εκ μέρους της Μ.Ι.Π.Α.Α.Ε.Α. που περιγράφονται στον παρόντα Κανονισμό, στον Εσωτερικό Κα-
νονισμό του Πανεπιστημίου Κρήτης και στην κείμενη
νομοθεσία, θα λαμβάνει χώρα εξατομικευμένη ενημέρωση των εξυπηρετούμενων φοιτητών/τριών και θα
χορηγείται προς υπογραφή ειδικό έντυπο το οποίο θα
περιλαμβάνει και τις συμφωνηθείσες παρεχόμενες υπηρεσίες από την Μ.Ι.Π.Α.Α.Ε.Α. προς τον/την εξυπηρετού-
μενο/η, με τους επιμέρους όρους αυτών (λ.χ. υποχρέωση
εξυπηρετούμενου/ης για την επιμελή συντήρηση τυχόν
εξοπλισμού κ.ά.).
Άρθρο 7
Υπηρεσίες
7.1. Οι υπηρεσίες της Μονάδας είναι δια ζώσης ή ηλεκτρονικές ανάλογα με το είδος της υπηρεσίας και τις
ανάγκες των ατόμων με αναπηρία ή/και ειδικές εκπαιδευτικές ανάγκες.
7.2. Οι υπηρεσίες παρέχονται στους εγγεγραμμένους
στη Μ.Ι.Π.Α.Α.Ε.Α. που έχουν υποβάλει σχετικό γραπτό
αίτημα σε εύλογο χρονικό διάστημα, έχουν καταθέσει
επαρκή στοιχεία δικαιολογητικών και οι υπηρεσίες που
παρέχονται είναι μόνο αυτές που έχουν συμφωνηθεί
γραπτά. Πληροφορίες σχετικά με τη διαδικασία των
αιτημάτων για τη λήψη συγκεκριμένων υπηρεσιών θα
περιγράφονται αναλυτικά στον δικτυακό τόπο της Μονάδας και στο ενημερωτικό υλικό που θα διανέμεται κατά
την εγγραφή των εξυπηρετούμενων.
Τα άτομα που επιθυμούν να κάνουν αλλαγές σχετικά
με τις υπηρεσίες που λαμβάνουν ή να διακόψουν μία
υπηρεσία οφείλουν να ενημερώσουν γραπτά τη Μονάδα. Η ενημέρωση γίνεται από τα ίδια τα άτομα που
χρησιμοποιούν την υπηρεσία ενώ αιτήματα από άλλα
πρόσωπα δεν γίνονται δεκτά.
Τα άτομα που λαμβάνουν υπηρεσίες εφαρμόζουν
όσα ορίζονται στον παρόντα Κανονισμό και σέβονται
το προσωπικό της Μονάδας. Επίσης, είναι υπεύθυνα και
υπόλογα για την απώλεια ή την καταστροφή (ολική ή
μερική) κάθε τεκμηρίου ή εξοπλισμού, ή για τη φθορά
τους πέραν από την επερχόμενη λόγω της φυσιολογικής
τους χρήσης, και υποχρεούνται να καλύψουν το ύψος
τυχόν βλάβης ή ζημίας.
Η περιγραφή όλων των υπηρεσιών και της διαδικασίας
παροχής τους, όπως ισχύουν κάθε φορά, θα δημοσιεύεται στον δικτυακό τόπο της Μονάδας.
7.3. Οι πιο βασικές υπηρεσίες είναι οι ακόλουθες:
Υπηρεσίες αξιολόγησης αναγκών
α) Εξατομικευμένη καταγραφή αναγκών προσβασιμότητας ατόμων με αναπηρία ή/και ειδικές εκπαιδευτικές
ανάγκες.
β) Διαμόρφωση εξατομικευμένου πλάνου αναγκών
και υποστήριξης ατόμων με αναπηρία ή/και ειδικές εκπαιδευτικές ανάγκες.
γ) Συνεχής επικαιροποίηση αναγκών.
Υπηρεσίες υποστήριξης και εθελοντισμού
α) Υποστήριξη για τη πρόσβαση στη μαθησιακή διαδικασία, στο εκπαιδευτικό υλικό και στις εξετάσεις.
β) Εξοικείωση με χώρους του Πανεπιστημίου Κρήτης
και κινητικότητα μέσα σε αυτούς.
γ) Διευκόλυνση επικοινωνίας (π.χ. Διερμηνεία ΕΝΓ).
δ) Διαμεσολάβηση για το δανεισμό υποστηρικτικής
τεχνολογίας και σχετικού εξοπλισμού.
ε) Δημιουργία και εποπτεία εθελοντικού δικτύου για
την υποστήριξη της πρόσβασης των ατόμων με αναπηρία ή/και ειδικές εκπαιδευτικές ανάγκες του Πανεπι-
στημίου Κρήτης.
στ) Θεματικά σεμινάρια ανάπτυξης ήπιων δεξιοτήτων
που ενισχύουν την κοινωνικοποίηση καθώς και την πρόσβαση των ατόμων με αναπηρία ή/και ειδικές εκπαιδευ-
τικές ανάγκες.
ζ) Συμβουλευτική υποστήριξη για την ομαλή ψυχοκοινωνική προσαρμογή των ατόμων με αναπηρία ή και
ειδικές εκπαιδευτικές ανάγκες στην ακαδημαϊκή ζωή.
Υπηρεσίες προς διδακτικό και διοικητικό προσωπικό
α) Ευαισθητοποίηση του διδακτικού και διοικητικού
προσωπικού σε βασικές αρχές επικοινωνίας, προσβασιμότητας και συμπερίληψης ατόμων με αναπηρίες ή/
και ειδικές εκπαιδευτικές ανάγκες.
β) Προτάσεις για την ενίσχυση της προσβασιμότητας
στο εκπαιδευτικό υλικό, στην εκπαιδευτική διαδικασία
και στις εξετάσεις.
γ) Ενημερωτικό υλικό και συναντήσεις με το διδακτικό
και διοικητικό προσωπικό, για τις ανάγκες προσβασιμότητας των ατόμων με αναπηρία ή/και ειδικές εκπαιδευ-
τικές ανάγκες σε κάθε Τμήμα του Π.Κ.
Άρθρο 8
Συνεργασία με Διευθύνσεις/Υπηρεσίες/
Δομές του Πανεπιστημίου Κρήτης
8.1. Η Μονάδα Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες
(Μ.Ι.Π.Α.Α.Ε.Α.) διαμεσολαβεί και συνεργάζεται με άλλες
μονάδες/υπηρεσίες/δομές του Πανεπιστημίου Κρήτης
για την ενημέρωση/ευαισθητοποίηση και διευκόλυνση
των αναγκών προσβασιμότητας όλων των μελών της
ακαδημαϊκής κοινότητας του Πανεπιστημίου Κρήτης
και ιδίως με:
- Το Κέντρο Ψυχολογικής και Συμβουλευτικής Υποστήριξης: Συνεργασία, ενημέρωση και παραπομπή για την
ψυχοσυναισθηματική υποστήριξη και καθοδήγηση των
ατόμων με αναπηρία και των ατόμων με ειδικές εκπαιδευτικές ανάγκες, παροχή υπηρεσιών ψυχολογικής και
συμβουλευτικής υποστήριξης και δράσεων πρόληψης
προβλημάτων ψυχικής υγείας (ατομική ή και ομαδική
συμβουλευτική, δράσεις ψυχοεκπαίδευσης και εθελοντισμού, κ.λπ.),
- τη Βιβλιοθήκη: Συνεργασία και ενημέρωση για τις
ανάγκες των μελών της Μονάδας Ισότιμης Πρόσβασης
με αναπηρία ή/και ειδικές εκπαιδευτικές ανάγκες για
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 423/07.02.2025
προσβάσιμα συγγράμματα και τη χρήση των υπηρεσιών
και των χώρων της,
- τη Διεύθυνση Τεχνικών Έργων: Συνεργασία και ενημέρωση σχετικά με τις εμπειρίες των μελών της Μονάδας,
για τα εμπόδια και τις ανάγκες φυσικής προσβασιμότητας στους χώρους του Π.Κ.,
- τη Μονάδα Ψηφιακής Διακυβέρνησης: Συνεργασία
και ενημέρωση σχετικά με τις εμπειρίες των μελών της
Μονάδας για τα εμπόδια και τις ανάγκες ηλεκτρονικής
προσβασιμότητας,
- τη Μονάδα Υποστήριξης Φοιτητών- Φοιτητριών: Συνεργασία, ενημέρωση και παραπομπή για τις ανάγκες
των εξυπηρετούμενων ατόμων με αναπηρία ή/και ειδικές εκπαιδευτικές ανάγκες σε θέματα ακαδημαϊκής και
επαγγελματικής εξέλιξης, όπου αυτό είναι δυνατό,
- την Διεύθυνση Εκπαίδευσης και Έρευνας: Συνεργασία
και ενημέρωση για τις ανάγκες των εξυπηρετούμενων
της Μονάδας, ατόμων με αναπηρία ή/και ειδικές εκπαιδευτικές ανάγκες σε θέματα σπουδών και διαβίωσης.
Επιπρόσθετα συνεργάζεται με φορείς δημόσιους ή ιδιωτικούς, της ευρύτερης περιοχής της πανεπιστημιακής
κοινότητας, για ανάγκες παραπομπής και διασύνδεσης
των μελών της Μ.Ι.Π.Α.Α.Ε.Α.
8.2. Επιπρόσθετες υπηρεσίες και συνεργασίες που
δεν προβλέπονται στον παρόντα Κανονισμό, δύναται
να προσφερθούν από τη Μονάδα, στο πλαίσιο των μεταβολών των αναγκών του πληθυσμού της Μονάδας.
Συγκεκριμένα στο πλαίσιο υλοποίησης της αποστολής
και των στόχων της, παρέχονται μετά από εισήγηση
του/της Προϊσταμένου/ης της Μονάδας ή κατά την
υλοποίηση αναπτυξιακών ή ερευνητικών έργων που
εκτελούνται από τη Μονάδα με εξωτερική ή εσωτερική
χρηματοδότηση στα αρμόδια όργανα διοίκησης του Πανεπιστημίου Κρήτης. Οι σχετικές για κάθε παρεχόμενη
υπηρεσία πληροφορίες αναρτώνται στον δικτυακό τόπο
της Μ.Ι.Π.Α.Α.Ε.Α.
Άρθρο 9
Ασφάλεια Απορρήτου
9.1. Η Μονάδα Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες
(Μ.Ι.Π.Α.Α.Ε.Α.) συμμορφώνεται με το πλαίσιο προστασίας των φυσικών προσώπων έναντι της επεξεργασίας
δεδομένων προσωπικού χαρακτήρα που θέτει ο Κανονισμός ΕΕ 2016/679 και ο ν. 4624/2019 «Εφαρμογή
GDPR - Αρχή Προστασίας Δεδομένων Προσωπικού Χαρακτήρα, λαμβάνει μέτρα εφαρμογής του Κανονισμού
(ΕΕ) 2016/679 για την προστασία των φυσικών προσώπων έναντι της επεξεργασίας δεδομένων προσωπικού
χαρακτήρα, ενσωμάτωση στην εθνική νομοθεσία της
Οδηγίας (ΕΕ) 2016/680 και άλλες διατάξεις».
9.2. Διατήρηση του απορρήτου.
Το προσωπικό της Μονάδας Ισότιμης Πρόσβασης ατόμων με αναπηρία και ατόμων με ειδικές εκπαιδευτικές
ανάγκες (Μ.Ι.Π.Α.Α.Ε.Α.):
α) Λαμβάνει όλα τα απαραίτητα μέτρα προστασίας
του απορρήτου των πληροφοριών που συλλέγει μέσω
της επαγγελματικής του πρακτικής και δεν αποκαλύπτει
σκόπιμα ή από αμέλεια την ταυτότητα εξυπηρετούμενων
σε τρίτα άτομα ή σε οργανισμούς,
β) ενημερώνει από την πρώτη συνάντηση τους εξυπηρετούμενους, ότι οι πληροφορίες τις οποίες πρόκει-
ται να μοιραστούν μαζί τους, όπως και οποιεσδήποτε
ιατρικές και λοιπές γνωματεύσεις και βεβαιώσεις που
θα προσκομίσουν και οι πληροφορίες από τα προσωπικά τους στοιχεία, φυλάσσονται με απόλυτη εχεμύθεια,
είναι καθαρά επαγγελματικές και κανείς δεν θα μπορεί
να έχει πρόσβαση σε αυτές χωρίς την γραπτή συγκατάθεσή τους.
9.3. Άρση του απορρήτου ισχύει όταν:
9.3.1. Απειλείται η ζωή του/της εξυπηρετούμενου/ης:
εάν το επιστημονικό προσωπικό έχει σοβαρούς λόγους
να πιστεύει ότι η ζωή του/της εξυπηρετούμενου/ης διατρέχει σοβαρό κίνδυνο, δηλαδή όταν προτίθεται να
ασκήσει φυσική βία στον εαυτό του, τότε παύει να ισχύει
το απόρρητο.
Όταν κρίνεται απαραίτητο, κατόπιν ενημέρωσης του
προσώπου, γίνεται επικοινωνία με στενό συγγενικό ή
φιλικό του πρόσωπο για τον κίνδυνο που διατρέχει, ενημερώνεται ο Η Επιτροπή Ισότιμης Πρόσβασης Ατόμων με
Αναπηρία και ατόμων με ειδικές εκπαιδευτικές ανάγκες
και αν κριθεί σκόπιμο, ο Πρύτανης ή ο/η αρμόδιος/α
ανά περίπτωση Αντιπρύτανης και κρίνεται η συνέχιση
της διαχείρισης.
9.3.2. Απειλείται η ζωή ενός άλλου προσώπου: εάν το
επιστημονικό προσωπικό έχει σοβαρούς λόγους να πιστεύει ότι υπάρχει απειλή για την άσκηση φυσικής βίας
από τον/την εξυπηρετούμενο/η σε βάρος κάποιου άλλου ατόμου ή όταν ο εξυπηρετούμενος έχει ιστορικό
βίαιης και επικίνδυνης συμπεριφοράς και αποτελεί σοβαρή απειλή για άλλα άτομα, Στις περιπτώσεις αυτές, η
Μ.Ι.Π.Α.Α.Ε.Α. δύναται να προχωρήσει στη λήψη μέτρων
όπως η επικοινωνία με το άτομο ή τα άτομα που κινδυνεύουν, ή ακόμα και να ζητήσει τον περιορισμό του/της
εξυπηρετούμενου/ης, για να μην απειληθεί η ασφάλεια
άλλων ατόμων.
Είναι σημαντικό να σημειωθεί ότι οι προαναφερθείσες
εξαιρέσεις αποτελούν εξαιρετικά σπάνια γεγονότα. Στις
προαναφερθείσες περιπτώσεις, όπου θεωρείται απολύτως αναγκαίο να αρθεί η υποχρέωση επαγγελματικής
εχεμύθειας του επιστημονικού προσωπικού, δίνονται
μόνον οι απολύτως απαραίτητες πληροφορίες από το
ιστορικό του προσώπου, οι οποίες θα βοηθήσουν την
παρούσα κατάσταση που είναι σε εξέλιξη.
Άρθρο 10
Διαγραφή από το Μητρώο
Η διαγραφή από το Μητρώο της Μονάδας Ισότιμης
Πρόσβασης Ατόμων με Αναπηρία και ατόμων με ειδικές
εκπαιδευτικές ανάγκες (Μ.Ι.Π.Α.Α.Ε.Α.) γίνεται είτε μετά
από αίτηση που αποστέλλει ο/η εξυπηρετούμενος/η
στην Μονάδα, είτε με την ολοκλήρωση των σπουδών
του/της είτε με τη διαγραφή του/της από τα μητρώα
φοιτητών ή εργαζομένων του Πανεπιστημίου Κρήτης.
Άρθρο 11
Ωράριο λειτουργίας
11.1. Το ωράριο λειτουργίας της Μονάδας Ισότιμης
Πρόσβασης ατόμων με αναπηρία και ατόμων με ειδικές
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 423/07.02.2025
εκπαιδευτικές ανάγκες (Μ.Ι.Π.Α.Α.Ε.Α.) διαμορφώνεται
ανάλογα με το διαθέσιμο προσωπικό, τις προσφερόμενες
υπηρεσίες και τις ανάγκες των χρηστών, όπως αυτές διαμορφώνονται κάθε φορά. Στις επίσημες αργίες του έτους,
η Μονάδα του Πανεπιστημίου Κρήτης δεν λειτουργεί.
11.2. Η Μ.Ι.Π.Α.Α.Ε.Α. ακολουθεί το ωράριο λειτουργίας
του Πανεπιστημίου Κρήτης και μπορεί να το μεταβάλει
εάν αυτό κριθεί απαραίτητο, σε έκτακτες περιπτώσεις και
μετά από έγκαιρη ενημέρωση, όπως για τη συμμετοχή
του προσωπικού σε εκπαίδευση, σεμινάρια ή συνέδρια,
διοργάνωση εκδηλώσεων, λόγω έλλειψης προσωπικού,
κ.λπ. Το ισχύον ωράριο καθώς και τυχόν αλλαγές, ανακοινώνονται στον δικτυακό τόπο της Μονάδας.
Άρθρο 12
Οικονομικοί Πόροι
Η λειτουργία και χρηματοδότηση της Μονάδας Ισότιμης Πρόσβασης ατόμων με αναπηρία και ατόμων με
ειδικές εκπαιδευτικές ανάγκες (Μ.Ι.Π.Α.Α.Ε.Α.) καλύπτεται από τον τακτικό προϋπολογισμό του Πανεπιστημίου
Κρήτης. Πόροι της Μονάδας μπορεί επίσης να αποτελούν δωρεές, παροχές, χορηγίες φορέων του Δημοσίου ή
Ιδιωτικού τομέα, νομικών ή φυσικών προσώπων ή πόροι
από προγράμματα (π.χ. ερευνητικά, αναπτυξιακά, εθνικά,
περιφερειακά, ευρωπαϊκά, συγχρηματοδοτούμενα κ.λπ.).
Με τους πόρους αυτούς καλύπτονται οι αμοιβές του προσωπικού και οι λειτουργικές ανάγκες της Μονάδας (π.χ.
μετακινήσεις, αναλώσιμα, εξοπλισμός, ημερίδες κ.λπ.)
που συνδέονται με την αποστολή και τους στόχους της.
Άρθρο 13
Αναθεώρηση/
Τροποποίηση Εσωτερικού Κανονισμού
Αναθεώρηση/Τροποποίηση του Εσωτερικού Κανονισμού Λειτουργίας της Μ.Ι.Π.Α.Α.Ε.Α. γίνεται μετά από
εισήγηση του Πρύτανη ή του/της αρμοδίου/ας Αντιπρύτανη του Πανεπιστημίου και την υποβολή της στη
Σύγκλητο του Πανεπιστημίου Κρήτης για την τελική
εγκριτική απόφαση.
ΠΑΡΑΡΤΗΜΑ
1. Μέτρα Ασφάλειας Απορρήτου
Η Μονάδα Ισότιμης Πρόσβασης συμμορφούμενη στο
πλαίσιο προστασίας των φυσικών προσώπων έναντι
της επεξεργασίας δεδομένων προσωπικού χαρακτήρα
που θέτει ο Κανονισμός ΕΕ 2016/679 και ο ν. 4624/2019
«Εφαρμογή GDPR - Αρχή Προστασίας Δεδομένων Προσωπικού Χαρακτήρα, λαμβάνει μέτρα εφαρμογής του
Κανονισμού (ΕΕ) 2016/679 για την προστασία των φυσικών προσώπων έναντι της επεξεργασίας δεδομένων
προσωπικού χαρακτήρα, ενσωμάτωση στην εθνική νομοθεσία της Οδηγίας (ΕΕ) 2016/680 και άλλες διατάξεις».
Συγκεκριμένα μέτρα ασφάλειας απορρήτου:
1. Τα τηλεφωνικά μηνύματα και σημειώματα που αφορούν τους/τις εξυπηρετούμενους/ες προστατεύονται και
δεν εκτίθενται σε μέρη που μπορούν να διαβαστούν από
μη αρμόδια άτομα.
2. Τα γραφεία πρέπει να διασφαλίζουν ότι κατά τις συνεδρίες/συνεντεύξεις διαφυλάσσεται το απόρρητο των
εξυπηρετούμενων.
3. Η δημοσίευση περιπτώσεων ή οι πληροφορίες που
χρειάζεται να ανακοινωθούν για διδακτικούς ή για ερευνητικούς σκοπούς δεν εκθέτουν με κανένα τρόπο την
ταυτότητα των προσώπων.
4. Οι προσωπικές, εμπιστευτικές πληροφορίες από τις
οποίες ένα άτομο μπορεί να αναγνωριστεί δεν μεταφέρονται πουθενά ή μεταφέρονται μόνο κατόπιν γραπτής
άδειας του προσώπου.
5. Τα αρχεία της Μονάδας πρέπει να περιέχουν προσωπικά αναγνωρίσιμα στοιχεία των εξυπηρετούμενων,
μόνο για όσο διάστημα είναι αναγκαίο για την κάλυψη
των αναγκών τους στο πλαίσιο αρμοδιότητας της Μονάδας. Μετά τα αρχεία πρέπει να καθίστανται ανώνυμα.
6. Οπτικοακουστικές ή φωτογραφικές καταγραφές των
εξυπηρετούμενων γίνονται μόνο μετά από γραπτή συναίνεσή τους και έπειτα από γνωστοποίηση με ακρίβεια
της αιτιολογίας των καταγραφών όπως και των συνθηκών πρόσβασης στα στοιχεία αυτά.
7. Λαμβάνονται όλα τα απαραίτητα μέτρα για την περιφρούρηση της ασφάλειας όλων των αρχείων. Τα φυ-
σικά αρχεία φυλάσσονται σε ερμάρια που κλειδώνουν
και περιέχουν όλο το υλικό των ατομικών αρχείων των
εξυπηρετούμενων (ιατρικές γνωματεύσεις, βεβαιώσεις,
ατομικά ιστορικά, ημερολόγια κ.λπ.). Οι ηλεκτρονικοί
υπολογιστές στους οποίους φυλάσσονται ηλεκτρονικά
αρχεία των εξυπηρετούμενων θα πρέπει να λειτουργούν με διπλό κωδικό πρόσβασης ο οποίος είναι γνω-
στός μόνο στο μόνιμο προσωπικό της Μονάδας. Στο
ηλεκτρονικό αρχείο δεν φαίνονται τα ονοματεπώνυμα
των εξυπηρετούμενων, αλλά κωδικοποιημένα στοιχεία
ταυτοποποίησης.
Λοιπά απαραίτητα μέτρα:
- Υπεύθυνος ασφάλειας των αρχείων είναι ο εκάστοτε
Προϊστάμενος της Μονάδας.
- Τα στοιχεία και όλο το προσωπικό υλικό των εξυπηρετούμενων (σημειώσεις, ημερολόγια κ.λπ.) που πιθανά
να περιέχεται στους φακέλους τους, φυλάσσονται σε
αρχειοθήκες που κλειδώνουν.
- Τα αρχεία παραμένουν κλειδωμένα όταν η Μονάδα είναι κλειστή και οι φάκελοι των εξυπηρετούμενων
ουδέποτε παραμένουν στους χώρους της Μονάδας
εκτεθειμένοι στην κοινή θέα. Ο ατομικός φάκελος κάθε
εξυπηρετούμενου αποτελεί επίσημο δημόσιο έγγραφο
με νομική ισχύ στο δικαστήριο και η απώλειά του αποτελεί σοβαρό γεγονός το οποίο θα πρέπει να αναφέρεται
εγγράφως στις προϊστάμενες Πανεπιστημιακές Αρχές.
- Πρόσβαση στο φυσικό και ηλεκτρονικό αρχείο έχει
μόνον το προσωπικό της συγκεκριμένης υπηρεσίας.
- Τα αρχεία καταστρέφονται μετά την πάροδο δεκαετίας.
- Λαμβάνονται όλες οι προφυλάξεις για να εξασφαλιστεί ότι το προσωπικό της Μονάδας κατανοεί και σέβεται
την ανάγκη για το απόρρητο των τηρούμενων πληροφοριών και αρχείων.
Η απόφαση αυτή να δημοσιευθεί στην Εφημερίδα
της Κυβερνήσεως.
Ρέθυμνο, 31 Ιανουαρίου 2025
Ο Πρύτανης
ΓΕΩΡΓΙΟΣ ΚΟΝΤΑΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 423/07.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200423.pdf | Tokens: 35695]